"Иахьазы 33-ҩык ҳзышьҭоуп. Аҩбатәи аихагылаҟны иаҳа иӷәӷәоу ачымазаҩцәа шьҭоуп, ахԥатәи аҟны ҿыц изыхьыз ачымазара, аԥшьбатәи аихагылаҿы имеиҭаҵуа ачымазара зыхьуа роуп ишьҭоу. Иҳамоуп амбулатортә фаза ҳәа ззаҳҳәо, ахәышәтәырҭаҟынтәи иҭыҵны ицахьоу, араионқәа рҟны зҽызхәышәтәуа 125-ҩык рҟынӡа. Урҭ шьҭа рыкәша-мыкәша иҟоу ауаа рзы ишәарҭаӡам. Амбулатортә ҭыԥқәа рахь инеины ахәшәқәа ганы аҩны рҽырхәышәтәыр ҟалоит, еиҭаҵуа ачымазараҿкы рымаӡам", - лҳәеит Матуаԥҳа.
Лара иазгәалҭеит аимҳәаду аҟынтәи зҽызхәышәтәуа рахьынтә СOVID-19 аӡәы ихьит ҳәа шырмаҳац.
Шәазыӡырҩы аудио. Иаҳа инеиҵыху аицәажәара шәаҳар шәылшоит арадио Sputnik аефир аҟны.